मुंबई. लोअर परेल इलाके के पॉश सैलून Jean-Claude Biguine पर हेयर कटिंग के दौरान कस्टमर का कान काटने का आरोप लगा है। मीडिया रिपोर्ट के मुताबिक, यह घटना बिजनेसमैन नितिन कागजी के साथ हुई। उन्होंने सैलून स्टाफ पर लापरवाही और टालमटोल का आरोप लगाया है। JCB सैलून एंड स्पा के सीईओ ने इसके लिए कागजी से माफी मांगी है। हेयर स्टाइलिस्ट को नौकरी से निकाल दिया गया है।
क्या है मामला?
- एक अंग्रेजी अखबार के मुताबिक रविवार दोपहर नितिन मुंबई के लोअर परेल इलाके के एक पॉश सैलून JCB में हेयर कटिंग के लिए गए थे।
- इस दौरान ही उन्हें कान में दर्द महसूस हुआ। उन्हें लगा कि कुछ गलत हुआ है।
- नितिन का आरोप है कि पूछने पर हेयर स्टाइलिस्ट ने उन्हें कुछ नहीं बताया। टालमटाेल किया।
- इस पर नितिन ने फोन कर अपनी पत्नी प्राची को सैलून बुलाया।
- बता दें कि नितिन ने सैलून में हेयर कटिंग के लिए 25 हजार रुपए ईयरली का पैकेज लिया था।
- पैकेज की शर्तों के मुताबिक उनकी हेयर कटिंग कोई सीनियर स्टाइलिस्ट ही करेगा।
- नितिन इस सैलून में पिछले 5 साल से जा रहे थे।
क्या कहा पत्नी ने?
- जैसे ही मैंने देखा, मैं डर गई।
- नितिन के कान पर पट्टी बंधी हुई थी। जैसे ही पट्टी निकाली, देखा तो कान का एक हिस्सा कटा हुआ था।
- हमने सैलून के मालिक का नंबर मांगा। लेकिन एम्प्लॉइज ने यह कहते हुए मना कर दिया कि वे नहीं जानते कि किसके लिए काम कर रहे हैं।
- कान से ब्लड निकल रहा था। हम तेजी से ब्रीच कैंडी हॉस्पिटल पहुंचे, जहां सर्जरी की गई। इसमें एक घंटा लगा और करीब 10 हजार रु. खर्च हुए।
ट्रेनी के भरोसे चल रहा पॉश सैलून
- कागजी का आरोप है कि यह नामी सैलून (JCB) जूनियर स्टाइलिस्ट और ट्रेनी के भरोसे चलाया जा रहा है।
- कागजी ने अपने सोशल नेटवर्किंग अकाउंट पर सैलून का ऑफिशियल पेज शेयर किया और सबको घटना की जानकारी दी।
- जिसके बाद JCB सैलून एंड स्पा के सीईओ समीर श्रीवास्तव ने ई-मेल कर कागजी से माफी मांगी।
- फिलहाल, कागजी और उनकी पत्नी इस मामले में कानूनी सलाह ले रहे हैं।
क्या कहा सीईओ ने?
- सर, आप लंबे समय से JCB में आ रहे हैं।
- ऐसा पहले किसी क्लाइन्ट के साथ नहीं हुआ।
- आपके साथ रिलेशनशिप का हम सम्मान करते हैं और यकीन दिलाते हैं कि आपकी हर प्रॉब्लम सॉल्व हो जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva